Suitsusaun

Suitsusaun on traditsiooniline saun, mille kütmisel tekkivaid suitsugaase ei juhita küttekoldest korstna kaudu ruumist välja.

Tänapäeval on suitsusaun praktilistel kaalutlustel peaaegu välja surnud, kuid muu hulgas nii Eestis kui ka Soomes leidub siiani inimesi, kes suitsusauna ainsaks õigeks saunaks peavad. Soomes tegutseb ka rahvusvaheline suitsusaunaklubi, kes testib uute liikmete saunu ja korraldab suitsusaunakongresse. Eestis saab suitsusaunaelamust kogeda muu hulgas mitmes turismitalus.

 Kütmine ja kasutamine 
Kerisekivid on küttekolde kohal, leegid kuumutavad kive ja suits tõuseb otse läbi kerise ümbritsevasse ruumi. Osa suitsust võidakse saunaruumist õhuavade või luukide kaudu välja päästa.

Suitsusauna kütmine võtab tavapärase tänapäeva saunaga võrreldes kauem aega, sest kogu vajaminev soojus tuleb ühe kütmisega kerisekividesse talletada. Suits aetakse enne saunaminekut leiliruumist välja ning saunaskäigu ajal enam juurde kütta ei saa. Keris peab olema suhteliselt suur, et kividesse saaks piisavalt kuumust salvestuda.

Suitsusauna laval istudes on targem seljaga mitte vastu seina nõjatuda, sest nii seinad mingist kõrgusest alates kui ka lagi koguvad aja jooksul enda külge paksu kihi tahma.

 Suitsusaunad Eestis 
pisi|Suitsusaun Rõuges
Märtsis 2013 esitas Eesti võrokeste suitsusaunakombestiku UNESCO vaimse pärandi esindusnimekirja. Taotluse koostas Võrumaa vabatahtlik suitsusauna koostöökogu."Võrumaa suitsusaunakombestik esitati UNESCO vaimse pärandi esindusnimekirja" Maaleht, 20. märts 2013 (vaadatud 14.04.2013) Novembris 2014 kanti Võromaa suitsusaunakombestik UNESCO nimekirja."Suitsusaunakombestik kanti UNESCO vaimse kultuuripärandi nimekirja" Postimees, 27. november 2014

Eestis on kokku loetud 800 suitsusauna."Suitsusaunade loenduse käigus kaardistati Eestis 800 suitsusauna" ERR, 6. jaanuar 2026

Vana-Võromaa suitsusauna kombestikku tutvustab dokumentaalfilm "Savvusanna sõsarad", mis võitis omas kategoorias ka Euroopa filmiauhinna.

 Viited 

Kirjandus
 Risto Vuolle-Apiala. "Suitsusaun", tõlkinud Anu Nõulik, Ehitame 2005, ISBN 9985890612

Välislingid

 Innovatsioon suitsusauna ehituses. Hoiame traditsioonid au sees!, Inkodu, 12. september 2023

 Asko Valdmann. "Suitsusaun: äraproovitud ja hinnatud", Äripäev, 5. mai 2007
 International Smoke Sauna Club
 Jüri Saar. "Suitsusaun annab erilise elamuse", Postimees, 3. oktoober 2006
 Grethe Rõõm. Sauna! Mis seal enam mõelda veel, Eesti Naine
 Ulvar Käärt. Võrulased: suitsusaunale UNESCO kaitse, Eesti Päevaleht, 28. jaanuar 2010
 Suitsusaun vanal Võrumaal Eesti vaimse kultuuripärandi nimistu

Kategooria:Saun
Kategooria:Tervis
Kategooria:Eesti kultuur
Kategooria:Soome kultuur